- Hindi News
- National
- पैंथर ने भड़सिया में किया आस्ट्रेलियन पक्षी ईमू का शिकार, जांच में जुटा वन विभाग
पैंथर ने भड़सिया में किया आस्ट्रेलियन पक्षी ईमू का शिकार, जांच में जुटा वन विभाग
भड़सियामें शनिवार रात को एक बार फिर से पैंथर की चहल-कदमी दर्ज की गई। गांव में एक कुएं पर पैंथर ने पालतू आस्ट्रेलियाई पक्षी ईमू का शिकार कर लिया। ईमू को बाड़े में घसीटने के निशान मिले हैं। इसके साथ ही ईमू का शव बाड़े से बाहर मिला है। मौके पर पहुंची वन विभाग की टीम ने मौके पर पहुंचकर मुआयना किया और पगमार्क जुटाए। वन विभाग के कर्मचारियों ने पैंथर के पगमार्क मिलने की पुष्टि की है। उनका कहना है कि पैंथर जैसा मजबूत काठी का शिकारी ही ईमू जैसे भारी-भरकम जानवर का इस तरह शिकार कर सकता है।
इस घटना के बाद ईमू मालिक को पालतू पक्षियों की सुरक्षा और आर्थिक नुकसान का डर सता रहा है। इसके साथ ही ग्रामीण भी दहशत में हैं। शाम को अंधेरा होने के बाद ग्रामीण घरों से बाहर निकलने से कतराने लगे हैं। इससे पहले पीलवा के नाका वाली ढाणी में पांच दिन पहले 28 फरवरी की अलसुबह कस्बे की नाका वाली ढाणी में पैंथर ने युवक सत्यनारायण पर हमला कर घायल कर दिया था। उसके बाद देर रात पैंथर ने हमला कर भड़सिया गांव में राजेंद्रसिंह के कुएं पर ईमू को शिकार बना लिया।
6दिन बाद भी वन विभाग के पास ठोस जानकारी नहीं
इतनाहोने के बावजूद छह दिन से वन विभाग का तलाशी अभियान पैंथर का कोई पुख्ता सुराग नहीं लगा पाया है। ईमू के शिकार के बाद रविवार को मौका स्थल भड़सिया गांव के एक कुएं पर मृत पक्षी इमु की जानकारी के बाद पहुंचे वन विभाग के रेंजर जयराम काला ने बताया कि घटना स्थल पर पग मार्क ईमू पक्षी को घसीट कर दूर ऊंची बाड़ से बाहर फेंकना यह पैंथर जैसे मजबूत जानवर के ही निशान हैं।
रात-दिननिगरानी में जुटे वन विभाग के कर्मचारी
भड़ासियामें पैंथर द्वारा दूसरी बार ईमू के शिकार की घटना के बाद वन विभाग के कर्मचारी और अधिकारी भी सकते में हैं। वन विभाग के अधिकारियों का कहना है कि पैंथर को पकड़ने के लिए भावसिया के जंगलों में लगाए गए पिंजरे को भड़सिया में कुएं के पास लगाया जाएगा। पिंजरा यहां मंगवा लिया गया है। यहां वन विभाग के कर्मचारी रात-दिन पैंथर पर निगरानी रखने का पूरा प्रयास कर रहे हैं।
हरनावां. गांव भड़सिया के एक कुएं पर पैंथर के पग मार्क की पुष्टि करते रेंजर।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva